

**KRITERIJI IZBORA DIJAKOV ZA MOBILNOST V PROJEKTU ERASMUS+ SCH**

**FOMO? Misli in deluj – lokalno in evropsko!**

Šolski tim je na sestanku dne 18. 9. 2023 sprejel kriterije za postopek izbire dijakov, ki želijo sodelovati v mobilnosti pri projektu **Erasmus+** z naslovom **FOMO? Misli in deluj – lokalno in evropsko!** meseca marca 2024 v Španiji.

Število dijakov, ki bodo odšli na **mobilnost v Španijo**, je **12**. Prednost imajo dijaki **gimnazijskega programa**, vabljeni pa ste tudi dijaki, ki obiskujete program **kemijski tehnik** in **farmacevtski tehnik.**

Mobilnost v Španijo je namenjena samo dijakom **2. in 3. letnikov**.

Mobilnost **traja 5 dni** **(+ 2 dneva za potovanje**). Izvedena bo predvidoma v mesecu marcu, to je od

**17. -23. 3. 2024**.

**Namen mobilnosti** je izhajati iz lokalnega okvira v evropski prostor. Ena od glavnih tematik bo **okolje.** S projektom želimo doseči, da dijaki **izboljšajo znanje o spopadanju s stresom**, pridobijo socialne veščine in jezikovne kompetence sporazumevanja v tujem jeziku.

Stroške mobilnosti (nastanitev, prevoz) krije Evropska Unija.

Dijaki se na projekt **prijavijo s prijavnico, ki jo je potrebno oddati do petka, 29. 9. 2023,** **koordinatorici projekta Maji Hergan**, lahko pa prijavnico oddate tudi razredniku.

Ocenjevanje dijakov po kriterijih:

1. Motivacijsko pismo: 10 točk
2. Sodelovanje v dejavnostih šole: 5 točk
3. Dijaki z manj priložnostmi (mnenje svetovalne službe): 5 točk
4. Dosežki na tekmovanjih v srednji šoli: 5 točk
5. Ocena razrednika / vzgojitelja v dijaškem domu: 5 točk
6. Dijak gimnazijskega programa: 5 točk

Dijaki bodo o izboru obveščeni do **6. 10. 2023**.